Folketing
2004-12-01

Dog vil der jo være stor forskel på, hvad man køber, henholdsvis udlændinge, der køber i Danmark, og danskere, der køber i udlandet, hvor danskerne typisk køber de klassiske grænsehandelsvarer: nydelsesvarerne. Jeg må sige, at det for mig er ganske klart, hvad regeringen har haft som begrundelse her. Det er ganske klart, at skattestoppet er overholdt. Jeg er nærmest rørt over den omsorg, som (288) forskellige partier, der normalt er rasende over skattestoppet, er ærgerlige over det, er forbitrede over det, som synes, at det er alt for stift, har vist over for skattestoppets overlevelse i de seneste uger. Som en meget nær ven af skattestoppet vil jeg gerne rette en tak til de partier for den store omsorg for, hvorledes det går med skattestoppets helbred, ja, endda om det er afgået ved døden. Jeg må sige, at det lever i bedste velgående, og at dets aftryk nu er hugget i granit. Så der skulle ikke være tvivl om, at det også ganske glimrende fortsætter fremover, som det har kørt hidtil.